钦定古今图书集成/方舆汇编/职方典/第1052卷 > 《大同赋》〈有序〉池显方
## 钦定古今图书集成/方舆汇编/职方典/第1052卷 > 《大同赋》〈有序〉池显方

昔长卿赋《上林》，而卢橘夏熟，事多不实；太冲赋《三都》，而考绩岷卭，乃敢构思两都。两京、甘泉、长杨，率皆天子之事，易于揄扬。故王龟龄赋《会稽》，假舜作重。夫赋，风俗也，奚以假为？余赋同安，设为问奇。客卿庄言，公子鹭先生相答问之辞。问奇者，访奇绩也。庄言者，感触而重言也。鹭先生者，水乡之可羽仪者也。虽文采固陋，用摅所怀尔。其辞曰：

“有问奇客，卿过同安”，介庄言公子请见于鹭先生焉。
坐定，鹭先生睇视而问曰：“客之神流意远，其将质以
寰宇之事乎？”客曰：“仆不敢远请也。仆溷于缃帙，雅趣
喜游，慕司马子长历江淮，过龙门，其文益跌宕奇崛。
兹从九仙山西南行，至大轮山，见山水迤逦，峰峦秀
媚，其所钟灵，必多怪瑰。不知同之山川人物、古今风
俗，君肯为一开陈之乎？”鹭先生曰：“唯唯。余同人也，安
敢不识同事乎？同之分野，次在星纪，隶于女牛，贞元
为场，天成益稠。延钧升为县庀，王轼固其城猷。婴堞
若带而峻岌，濬隍若谷而旋流。署㝢胶葛而凌汉，市
廛杂沓而成邮，骇柍桭之焘。”嘎焚橑之离楼，西南

游者若削貐，其抢然起者若骤鹘。或骈罗若博枭，或
峭耸若象笏。或峨忽坠，或平忽突，发脉大尖，绵亘东
来，承以《三秀》嵷。崔嵬，石榻禅床，巨迹葑莓。逶迤北
廓，五垆屏开。“左辅则群𪩘环列，跃马舞蚪。大轮逶迤
而折东，罗峰攒翠而耸浮。九曜蜿蜒而巑嵲，孤卿盘
纡而郁幽。右翼则五虎西嶂，丹崖崄巇。莲花赩翕而
纤缛，夕阳峭菁而峛崺。文圃醮笔于云表，苎溪帆影
以朝移。”至若天马，双髻。嶚刺为离几兮，吴淮岝
崿，龟洋蹲踞为坎址兮。豪山有祷雨之迹，罗汉有修
真之岩，兰谷结庵于斗拱，辋川刻画于凤岚。登香山
而慕清卿兮，惊乍画之崚嶒。过御石而思帝子兮，恍
福船之弘砅。滨海花圃，文士之所宅兮。真寂禅寺，宣
邸之所赁兮。尔其川泽，则㶁㶁濭濭，涆涆淈淈，沇溶
瀺灂，溃渱没滑，激沬连珠，飞泉流孛。安溪为西派之
所分，罗山为东源之所发。历长兴，合曾溪。宛潬胶盭
批滞冲堤滇淼漫会于铜西。右行出竹山之坑。折
为湖上之漼。灏溔《𣸣薄》转抱县采苎川小同远逝归。
汇沙溪林埭砏。赴海。其陂则有《齿梅碌》。赤竹经
冬，龟辇崇胜。龙潭五峰，南东疆里，储水润农。其塘则
有“《普慈》圣果。”昆仑浮乌，小鲲三会，鹿苑李湖。净焉如
练，波焉如泸。开窦决渠，沟浍盘盂。沃壤新畬，旱潦无
虞。其埭则薛鹅长春，龙窟小崎，高林连坂。光孝淈洏，
火耕水耨。其笠纠斯，引清泄卤。桔槔不施，南薰轻织。
翠浪披离，诸名如麻，诸势如棋。屈难穷指，书岂尽词。
至若众壑委输，沧溟为会。绕乎金鞍之表。涨乎宝盖
之外。星错砥流，群屿萦带。二担二嶝，镇于深瀬。南北
泰武。水蒸云霭。奇衍禾山，甗锜荡飗。静镜潋滟，扶桑
若帚。极目万里湛泺踧浮鸥天际，狎玩钓叟，𬞟末
骤飔，浊浪豗掊。《滐瀖》泋，拍，空迷斗，天吴阴见，舻舸
云糅。灵若游之而徜徉，河伯骇之而负丑。若夫谷种，
则有安南新留之春宜，降来山香之秋盈。麦则有大
小，麻则有黑白。粟菽黍粢，蔽亩充场。可酿酒醴，可御
宾客。其木则冈松郁郁，陵柏青青，柯朴㯶榈，檺柏榕
柽，桄榔相思梾桧，檀荆葰茂，楠梓葱芊，杜英游丝，袅
袅席荫。槎牙连卷轮囷飘。布叶，镺蔓挺干，椮
棂迎露，霮䨴从风莅鑏。其竹则苞绿盘苍，篁橐筠引，
敷盖摩空，偃龙吐蜃，风韵铮窗，雨音滴楯，埒千亩于
侯封，开三径于蒋尹。其果则“橘柚馀甘，黄弹菩提，菱
角玉蕴，莲房粉底平蒂蜀柑，含消汉梨，龙血虬卵，嚼
之神爽，青门锦里，剖焉意迷。枇杷为缀树之金，石榴
为沁齿之黎，陈紫荐骊珠之艳，翠”颗罗霜苞之萋。野
蔌则莙蒿、茄瓮、油蕨芥壶，溪毛则紫菜石花，赤蔊芹
菰，脆霜滋露，种种可需，任土所丽，佐鲜充厨。至若名
园奇卉，则有“芍药翻艳，芙蓉滴红”，月桂清芬，篱菊霜
茙。丽春梦云，辛夷书空，海棠标韵，水仙迎风。蔷薇浥
露而喷香，朱葵倾日而朝东。含笑似射雉之贾妻，合
欢非剖柑之唐宗。药草之产，尤为难名。紫苏括搂苍
耳，黄精，薏苡，射千门冬，南星，石蠢，半夏，甘菊，金樱，山
卮，地骨，香附，决明，银花，皂荚，菖蒲，蓝藤，澹澉中邪，沬
濯外荣，“伯休鬻之以市隐，安期服之而长灵。”羽属则
有紫燕白鹇，提壶啄木，文雉竹鸡，钓鱼布谷，百舌画
眉，斑鸠野鹜，集谷拂霄，巧啭鲜䎘，随波水禽则有海
鸥“鹭鹚。鸳鸯鹡鸰。雁鹳离褷。翡翠垂荣。浮沉翻浴。淋
渗轩腾。唼流”“荡澜戏汀”，《毛属》则虎兔狐獭，豹鹿
獐麋，猴猿豪豕，山犬狐狸，菅獢竹鼯，䝙豻穷奇，骀𫘤
儦俟，号叫参差。或啖其“或寝其皮，或剥其膊，或熬
其脂。鳞介水族，则有金鲤跳跃。银鱼婆娑。”鲥鲳鲫鳜，
鱽鲂蚝龟脚，文蟹命鳖，巨鳌江桡海胆；月蚌车螯，
龙虾石首，牣囦拥涛，噞喁游泳，屃赑击波；《尔雅》难状，
渔叟献多。至若其人，则山灵所孕，地脉所乳；错若列
宿，纷若骤雨；图经郡志，累累难谱。曰忠曰孝，曰节曰
义，曰清曰慎，曰廉曰智；为词林之宗者，为吏事之贲
者，为人伦之冠者，为闺阃之异者；探义理而躬行者，
尚“节概而笃至者”，弢光于耕钓之流者，寄迹于禅元
之秘者。既欲尚论，姑为品置。直谏则陈纲历胆于采
荼，许衍扼腕于揽户。吴秘书之撄鳞，李给事之干怒。
经济则林棐停骖于行河，曾秘叱御于秀麓。黄万顷
陛对马政而民苏，石起宗禁宽鬻盐而人服。杨仁甫
之异政流香，傅国鼎之威风振肃。孝行“则蔡挺卿刲
股事亲，杨氏女取肝进父，迩来犹多，不可殚数。死忠
则守邕之苏缄，全家委土；死孝则绐贼之弘纲，父弟
免虏；死义则叶秉干不屈于沙贼，胡有耀惨戮于戊
午。”儒学则演脉晦翁，许王馀韵。或恬澹而无欲，或力
行而善问。丘钓矶之解义，博洽声问；林茂贞之存疑，
接派泗、汶。循吏则昆弟二薛，或用奇赈荒，或革例输
钱，前后二许，或惠政见颂，或抚摩称光。南丰借留，有
吴伯全之泽延；粤东遗爱，有陈以中之名阗。廉吏，尊
则宰辅苏颂；器局宏远，卑则训导林同。礼节挹损，周
源之囊橐萧然，陈洽之例券却返。文章，则二石抽句
琼葩，二谢，摛词珠藻。许权宋宜，绚春华而苑媚；苏绅石蕡，濯锦浪而峡倒。又有刘孟木之英声，许子逊之
魁名。隐逸则文圃豹隐于洪公，金榜龙潜于陈翁。贞
烈则吴康完节，林叶坚矢。庄氏为阀阅之光，张氏为
武弁之美。郑高母之皎皎如霜，林三娘之凛凛自雉。
重以蔡别驾之妾冰清，宋隐山之子投水。又有赵陈
二女，再醮而死。史载朝旌，琬琰难纪。缁流则笑堂寄
咏于浯江，黄蘗留诗于瀑布。觉光之断臂建刹，惟慎
之孤云。洁素羽流，则冲虚大师居观而清修，栖霞真
人置金而不顾。又有佛冈黄尼，戒行高曜，开元法周，
章服赐诏，俱未笄而持梵堪媲名乎灵照。起自唐宋，
迄我昭代，济济献哲，汗牛充载。世远人湮，史籍犹在。
或辉煌于甲第，或镌刻于鼎鼐。我触类而凭思，嗟苍
狗之异态。同之山川人物，斯亦可采。至乡举里荐，荒
陬珍瑰，难一二以言概。公子在旁，冷然笑曰：“君之腹
藏二酉，穷石渠，即虞渊旸谷之胜，凿齿雕题之墟。凡
《禹贡》所录，郭璞所书，君固可肆成都之舌，而骋稷下
之馀也。至若巨镇孤岛，兵火所殪，庆历培养，生齿繁
隶，冠盖驞軯，摩肩连髻，贾贸纷错，士女靓丽。通犀玳
瑁，取诸海澨；煮水铸山，鱼盐若荠。斯皆前代之所未
集，而堪舆之所未逮者也。君亦能详计之乎？”鹭先生
倏尔侘傺曰：“余生圣世，芸窗一蠹；水乡蛟穴，实所未
顾。君请为客一申数之也。”公子曰：“余亦非能外君之
言也。君称泰武，是为浯州，广袤五十为奇。十二醮”月
池晃，眠云石翠，蟹眼倒影，诸胜俱备。天雁远鸣，云鹤
展翅，浮屠逢景而托情，樵谷临山而增思，题咏盈崖，
残碑留志。其东风沙若霰，民窭俗朴，渔火满江，波熬
雪漉，纶鲜四驰，厨膳利渥。其西，家习缣素，人握灵蛇，
衮衮萍晏，点点宫花，次精法律，萧曹名家。又有嘉禾，
弥迤，鹭门洞天，迥异自辟，乾坤，突起。洪济，古德迹存。
南陈北薛，桃李成村。阳台云锁，金榜虎蹲。五老巀嶪，
钓矶潺湲。仙洞鹤岭，子晋吹笙。地灵人杰，科甲云屯。
或如芝草之骤起，或如星海而有源。诸奇种种，临眺
夺魂。溯其所镇，江夏肇功。藩以二寨，星罗艨艟，倭夷
流贼，戊午内讧。赵武略效死于海上，吴昭信虓御于
元锺。穷追曾酋，郎机始通，旁达西洋，商舶四穷。冬发
鹢首，夏返梓栊，朱提成岳，珍巧如嵩，𨤍醁如淮，肴品
若嵷，俳优传奇，青楼侑觞，蛾眉织腻，綦履轻蹡，飒纚
要绍，七盘，鹄翔买眼，拂袖，烛灭滓香，流连兮财尽，博
命兮花场，榷使横索其货物，虎翼私剥而盈箱。客卿
曰：“公子之言，似若有感；而鹭君之言，盛矣悉矣。”古来
山“川，混沌涌茁，人物济济，何不见于《春秋》，而独盛于
今日耶？岂往昔陬圻，化工未遑，而景运之徒质耶？抑
蝉鸣蟋吟，造化不能违时而出耶？抑唐陶宋铸，必至
兹累培而后实耶？”鹭先生曰：“君言信矣。同之司牧，隋
唐以前无考矣。逮至元符，有令黄琮，惠政入民。故其
风操身则峻，为吏则循。又有孔君公俊”，宣圣令裔。崇
置学宫，政迹罕俪，故其俗多弦诵之风，而成《诗》《书》之
世。有丞石子重，蠲民岁租，故其风宦多勋猷，而丰裁
独殊。有簿方士端，得盗弃赏，故其风豪俊拔俗，而廉
慎倜傥。有尉萧里，赴义如欲，故其风士多力学，而行
则驯笃。国朝迄今二百馀年，前有时王，后有二张。颂
德之碑长在，《却金》之亭犹芳。其馀祠宇层叠，俱灿缣
缃。客卿曰：“斯皆一时之泽，制锦之手，宁无仰之为山，
瞻之为斗，而以学裕后乎？”鹭先生曰：“子欲分治教而
二之也。昔有训导章文，持重行藏。又有教谕陆佶，诱
掖有方。率我多士，饬我文章，典则不浮，甲于闾里。若
是何如？”客卿曰：“斯乃硁硁言行，斤斤章程，请问其阐
先王之道，伸万世之经，演《心宗》于洙泗，炳斯文若日
星者。”鹭先生曰：“昔有婺源元晦，来簿是邑，吏事勤敏，
黔首安辑，学专身心，庠序是急。访求徐王，以端士习，
推崇魏公声教，沁入流风馀韵，人争树立。习俗由靡
而入淳，士行任真而去饰。东鄙地硗而勤朴，西隧好
刚而自克。紫阳遗教，万古未昃，若是何如？”客卿曰：“至
矣尽矣，蔑复请矣。然观同之岁时风俗，元夜则火树
烂漫，笙歌入云，罗绮曳锦，油车氤氲。端午则飞凫竞
渡，夺标棹纷。七夕乞巧于吉璘，重阳落帽于参军。舍
布褐而争艳冶，去文字而醉红裙。俗尚淫侈，大异所
闻。”鹭先生曰：“燃明始于汉祀，龙舟因乎楚卿。月宇游
于法善，登高启自长房。斯皆”前人遗事，寄趣乐场，用
节伏腊之苦，用消瘴疠之殃，是何妨于理义，亦何关
乎纲常？《庄言》公子曰：“我之所忧，不在于此。”文明太盛，
人情渐靡，交混水醴，谊翻云雨。行事多属幽隐，文章
争为奇诡，毛嫱可突，犨糜可美，势重于文，目贱于耳。
茅屋如冰，豪门如市，萑苻之聚颇多，庚癸之呼未已。
不亦生纬嫠“之忧，而流贾生之滓耶？”鹭先生曰：“子言
太激。吾闻俗虽中靡，可以教兴。今天子湛思求治，振
浊扬清，颛拣贤令，广抚黎氓，编示正俗，竞持廉贞。修
塾课士，发仓恤惸。天应灵雨于三日，地茁瑞芝之三
茎。鸣琴化普，醇风复行。有何云雨之不散，蜀地之不
平乎？”客卿公子沉酣斯语，扳轺勒鞚，逡巡而去。鹭“先
生客退无事。”弄梅花而飞觥，盼白云而箕踞